PRITARTA

Kaišiadorių rajono savivaldybės administracijos

Švietimo, kultūros ir sporto skyriaus vedėjo

2023 m. rugpjūčio d.

įsakymu Nr.

PRITARTA

Kaišiadorių suaugusiųjų mokyklos

tarybos 2023 m. birželio 30 d. Protokolo Nr.4

PATVIRTINTA

Kaišiadorių suaugusiųjų

mokyklos direktoriaus

2023 m. rugpjūčio 31 d. įsakymu Nr.V-

**KAIŠIADORIŲ SUAUGUSIŲJŲ MOKYKLOS**

**2023-2024 M. M. UGDYMO PLANAS**

**I SKYRIUS**

**BENDROSIOS NUOSTATOS**

1. Kaišiadorių suaugusiųjų mokyklos (toliau – mokyklos) 2023–2024 m.m. ugdymo planas (toliau – Ugdymo planas) reglamentuoja suaugusiųjų pradinio, pagrindinio, vidurinio ugdymo programų (toliau – ugdymo programos) ir neformaliojo suaugusiųjų švietimo programų įgyvendinimą 2023–2024 mokslo metais.

2. Ugdymo plano tikslas – apibrėžti bendruosius ugdymo programų įgyvendinimo reikalavimus mokyklos ugdymo turiniui formuoti ir ugdymo procesui organizuoti, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

2.1. Uždaviniai:

2.1.1. numatyti gaires mokyklos ugdymo turiniui, planui ir mokymosi aplinkai kurti ir pritaikyti pagal mokinių mokymosi poreikius;

2.1.2. numatyti minimalų pamokų skaičių, skirtą suaugusiųjų pradinio, pagrindinio ir vidurinio programoms įgyvendinti.

2.1.3. stiprinti pamokos vertinamąsias veiklas (vertinimas, įsivertinimas, refleksija) siekiant mokinio savarankiškumo įtraukiant jį į vertinimo (įs)ivertinimo procesą.

3. Mokyklos ugdymo plane vartojamos sąvokos ir terminai:

**Akivaizdus atsiskaitymas** – atsiskaitymas, kai mokinys atvyksta atsiskaityti į mokyklą mokytojo nurodytu laiku arba su mokytoju suderintu laiku įskaita laikoma naudojant SKYPE programą.

**Mokymasis nuotoliniu būdu** – tai nuoseklus savarankiškas ar grupinis mokymas (-is), kai besimokančiuosius ir mokytoją skiria atstumas ir /ar laikas, o bendravimas ir bendradarbiavimas vyksta, mokymosi medžiaga pateikiama informacinėmis ir komunikacinėmis technologijomis (IKT).

**Mokyklos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais.

**Pamoka** – pagrindinė nustatytos trukmės nepertraukiamo mokymosi organizavimo forma.

4. Kitos Ugdymo plane vartojamos sąvokos, apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

5. Mokyklos, nuostatuose įteisintas nuotolinio mokymo proceso organizavimo būdas. 5.1. Mokykloje – organizuojamas 18 metų ir vyresnių mokinių, besimokančių pagal suaugusiųjų pagrindinio ir vidurinio ugdymo programos II dalį (I–II klasės) ir III dalį (III-IV) mokinių ugdymas. Iš viso – 4 klasių komplektai. Mokinių ugdymas organizuojamas nuotolinio mokymosi forma kasdieniniu mokymo proceso organizavimo būdu.

5.2. Pravieniškių skyriuose – organizuojamas 18 metų ir vyresnių mokinių, besimokančių pagal suaugusiųjų pradinio (3-4 klasė), pagrindinio ugdymo programos I dalį (7–8 klasės), 18 metų ir vyresnių mokinių, besimokančių pagal suaugusiųjų pagrindinio ugdymo programos II dalį (I–II klasės) ir III dalį (III-IV klasės) mokinių ugdymas. Iš viso – 22 klasių komplektai. Mokinių ugdymas organizuojamas grupinio mokymosi forma kasdieniniu organizavimo būdu.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ IR STRUKTŪRA**

6. Ugdymo organizavimas, suaugusiųjų 3-4; 7-8 pagrindinio ir I–IV gimnazijos klasėse.

6.1. 2023–2024 mokslo metai:

6.1.1. mokslo metų ir ugdymo proceso pradžia – 2023 m. rugsėjo 1 d.;

6.1.2. ugdymo proceso trukmė 3-4 klasių mokiniams – 175, 7-8, I–II gimnazijos klasių mokiniams - 185, III gimnazijos klasės mokiniams – 180, IV gimnazijos klasės mokiniams – 170 ugdymo dienų;

6.1.3. ugdymo proceso organizavimas pagal suaugusiųjų pradinio ugdymo programą:

|  |  |
| --- | --- |
| **2023–2024 mokslo metai** | |
| Klasė | 3-4 |
| Ugdymo proceso pradžia | 2023-09-01 |
| Ugdymo proceso trukmė dienomis | 175 ugdymo dienos |
| Pusmečių trukmė | I-asis pusmetis  2023-09-01 iki 2024-01-31 |
| II- asis pusmetis  2024-02-01 iki 2024-06-11 |
| Rudens atostogos | 2023 m. spalio 30 d. – 2023 m. lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – 2024 m. vasario 23 d. |
| Pavasario (Velykų) atostogos | 2024 m. balandžio 2 d. – 2024 m. balandžio 5 d. |
| Ugdymo proceso pabaiga | 2024-06-11 |
| Ugdymo proceso trukmė savaitėmis | 35 savaitės |
| Vasaros atostogos | 2024-06-11 – 2024-08-31 |

6.1.4. ugdymo proceso organizavimas pagal suaugusiųjų pagrindinio ir suaugusiųjų vidurinio ugdymo programą:

|  |  |  |  |
| --- | --- | --- | --- |
| **2023–2024 mokslo metai** | | | |
| Klasės | 7-8, I-II | III | IV |
| Ugdymo proceso pradžia | 2023-09-01 | | |
| Pusmečių trukmė | I-sis pusmetis  2023-09-01 –2024- 01-31 | I-sis pusmetis  2023-09-01 –2024- 01-31 | I-sis pusmetis  2023-09-01 –2024- 01-31 |
| II-sis pusmetis  2024-02-01 – 2024-06-26 | II-sis pusmetis  2024-02-01 – 2023-06-18 | II-sis pusmetis  2024-02-01 – 2024-06-04 |
| Ugdymo proceso trukmė dienomis | 185 ugdymo dienos | 180 ugdymo dienų | 170 ugdymo dienos |
| Rudens atostogos | 2023 m. spalio 31 d. – lapkričio 3 d. | | |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. | | |
| Žiemos atostogos | 2024 m. vasario 19 d. – 2024 m. vasario 23 d. | | |
| Pavasario (Velykų) atostogos | 2024 m. balandžio 2 d. – 2024 m. balandžio 5 d. | | |
| Ugdymo proceso pabaiga | 2024-06-26 | 2024-06-18 | 2024-06-04 |
| Ugdymo proceso trukmė savaitėmis | 37 | 36 | 34 |
| Vasaros atostogos | 2024-06-27– 2024-08-31 | 2024-06-19– 2024-08-31 |  |

6.1.5. Ugdymo procesas skirstomas į pusmečius.

7. Vasaros atostogos IV gimnazijos klasės mokiniams skiriamos pasibaigus švietimo, mokslo ir sporto ministro nustatytai brandos egzaminų sesijai. Jos trunka iki einamųjų metų rugpjūčio 31 d.

**ANTRASIS SKIRSNIS**

**MOKYKLOS UGDYMO PLANAS**

8. Mokykla vykdomoms ugdymo programoms įgyvendinti parengia mokyklos ugdymo planą vieniems metams.

9. Rengdama mokyklos ugdymo planą mokykla vadovaujasi Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais, mokykla Pravieniškių skyriuose organizuodama ugdymą asmenims, kuriems laikinai atimta ar apribota laisvė, vadovaujasi Lietuvos Respublikos vyriausybės 2016 m. sausio 14 d. nutarimu Nr.30 „Dėl suimtųjų ir nuteistųjų bendrojo ugdymo ir profesinio mokymo organizavimo“.

10. Suaugusių asmenų anksčiau įgytas išsilavinimas prilyginamas pagrindiniam išsilavinimui pagal Lietuvos Respublikos švietimo ir mokslo ministro 2005 m. balandžio 20 d. įsakymą Nr.ISAK-661 „Dėl išsilavinimo prilyginimo“.

Suaugusiems, nemokantiems valstybinės kalbos ir norintiems tęsti mokymąsi Lietuvos bendrojo ugdymo mokyklose, ugdymas organizuojamas vadovaujantis Užsienio ir Lietuvos Respublikos piliečių, atvykusių ar grįžusių ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliosiose grupėse tvarkos aprašu, patvirtintu Lietuvos Respublikos švietimo ir mokslo ministro 2005 m. rugsėjo 1 d. įsakymu Nr. ISAK-1800.

11. Asmenys, kuriems dėl laikinai atimtos ar apribotos laisvės draudžiama mokytis klasėje, grupėje ir, nesant galimybių mokytis nuotoliniu mokymo proceso organizavimo būdu (grupinio ar pavienio mokymosi formomis), mokosi savarankišku mokymo proceso organizavimo būdu (pavienio mokymosi forma), konsultacijoms skiriant 15 procentų Bendruosiuose ugdymo planuose tos klasės dalykui nustatyto minimalaus savaitinio pamokų skaičiaus. Jiems sudaromi individualūs ugdymo planai (priedas Nr. 4,5,6,7,8,9,10,11).

12. Mokyklos ugdymo plane numatomas ugdymo proceso organizavimas 2023–2024 mokslo metais:

12.1. 2023–2024 mokslo metais įgyvendinamos:

12.1.1. Pradinio, pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – Atnaujintos pradinio, pagrindinio ir vidurinio ugdymo bendrosios programos) 3, 7 klasėse ir I, III gimnazijos klasėse;

12.1.2. Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK- 2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pradinio ir Pagrindinio ugdymo bendrosios programos) 4,6,8,10,II gimnazijos klasėse;

12.1.3. Vidurinio ugdymo bendrosios programos, patvirtintos Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – 2011 m. Vidurinio ugdymo bendrosios programos), IV gimnazijos klasėje.

13. Mokykla rengdama ugdymo planą, atsižvelgė į mokyklos tikslus ir uždavinius, mokyklos bendruomenės interesus, mokyklos materialinę bazę. Mokyklos direktoriaus 2023 m. gegužės 9 d. įsakymu Nr. V-22 sudaryta darbo grupė, į kurią bendradarbiavimo pagrindais įtraukti mokytojai, mokyklos administracijos atstovai. Mokyklos ugdymo planas rengtas, vadovaujantis demokratiškumo, prieinamumo, bendradarbiavimo principais. Darbo grupė susitarė dėl ugdymo plano turinio, struktūros ir formos.

13.1. Mokyklos ugdymo plano projektas suderintas su mokyklos taryba protokolas 2023-06-30 Nr.4) susitarimai dėl:

13.1.1. prioritetinių ugdymo tikslų ir uždavinių, keliamų mokyklos numatytam ugdymo laikotarpiui – metams;

13.1.2. ugdymo proceso organizavimo laikotarpių (pusmečiai);

13.1.3. bendrajai programai įgyvendinti skiriamų ugdymo valandų konkrečiai klasei paskirstymo (priedas Nr. 1,2,3,4,5,6,7,8,9,10,11)

13.1.4. mokymo organizavimo formų (pamoka);

13.1.5. ugdymo turinio planavimo laikotarpių, struktūros ir kitų su ugdymo turinio planavimu susijusių aspektų:

13.2. ilgalaikiai planai, kurie derinami su direktoriaus pavaduotoju ugdymui ir skyrių vedėju rašomi pagal dalykų pasirinktą formą. Šiuose planuose nurodyti ciklo arba temų pavadinimai, valandų skaičius (nurodant rezervines valandas), mokinių kompetencijos, integracija, pastabos, pridedama individuali mokytojo vertinimo sistema, ilgalaikių namų darbų užduotys.

13.3. pasirenkamųjų dalykų ir dalykų modulių programas, jei nėra parengtų bendrųjų programų, rengia mokytojai pagal vieningą mokykloje nustatytą formą, jas tvirtina mokyklos direktorius. Mokykla pagal bendrąsias programas ir numatomus mokinių pasiekimus dalykų ilgalaikius planus, pasirenkamųjų dalykų ir dalykų modulių programas rengia tokia tvarka:

|  |  |  |  |
| --- | --- | --- | --- |
| **Programos, planai** | **Kas rengia?**  **Iki kada** | **Kas pritaria?**  **Iki kada** | **Kas tvirtina, su kuo suderina? Iki kada** |
| Mokomųjų dalykų ilgalaikiai planai (metams) | Dalyko mokytojas  Iki 08-29 | Metodinės grupės  iki 08-30 | Suderina su direktoriaus pavaduotoju ugdymui, skyrių vedėju  iki 08-30 |
| Pasirenkamųjų dalykų programos (ne mažiau kaip 34 valandų) | Mokytojas, jei nėra ŠMM patvirtintų.  Iki 08-29 | Iki 08-30 | Tvirtina direktorius iki 08-30 |
| Dalykų modulių programos (ne mažiau kaip 17 valandų) | Mokytojas, jei nėra ŠMM patvirtintų.  Iki 08-29 | Iki 08-30 | Tvirtina direktorius iki 08-30 |
| Neformaliojo švietimo programos | Užsiėmimų vadovas  Iki 08-29 | Metodinės grupės  Iki 08-30 | Tvirtina direktorius iki 08-30 |

13.4. klasių dalijimo į grupes, mažiausio mokinių skaičiaus jose nustatymo, (žr., IV skirsnis);

13.5. mokinių mokimosi krūvio reguliavimo priemonių, pasiekimų patikrinamųjų darbų organizavimo būdų (kontrolinių, savarankiškų darbų ir kt.) ir laikotarpių, ilgalaikių namų darbų skyrimo, (žr., III skirsnis);

13.6. mokinių ugdymo pasiekimų ir pažangos ir pasiekimų vertinimo tvarkos, (žr. 12 priedas);

13.7. pamokų, skirtų mokinio ugdymo poreikiams ir mokymosi pagalbai teikti panaudojimas (žr. III skirsnis);

13.8. skaitymo, rašymo, kalbėjimo, skaičiavimo ir skaitmeninių gebėjimų ugdymas per visų dalykų pamokas, įgyvendinant pagrindinio ugdymo programos pirmąją ir antrąją dalį, (žr. 1,2,3 priedas);

13.9. brandos darbo organizavimas rengiamas pagal patvirtintą Kaišiadorių suaugusiųjų mokyklos brandos darbo organizavimo tvarkos aprašą, (žr. 13 priedas);

13.120. mokinio individualaus plano sudarymo ir reikalavimų šiam planui numatymo, (žr.3 skirsnis);

13.13. mokykla vykdydama suaugusiųjų pradinio, pagrindinio ir vidurinio ugdymo programas, vadovaujasi dalykų programoms įgyvendinti skiriamų minimalių pamokų skaičiumi per savaitę, pateiktą ugdymo plano (žr., 1,2,3 priedas).

**TREČIASIS SKIRSNIS**

**UGDYMO PROGRAMŲ ĮGYVENDINIMO ORGANIZAVIMAS**

14. Ugdymo procesui skirtas laikas per mokslo metus suskirstomas į pusmečius.

15. Mokymosi trukmė apibrėžiama pamokų skaičiumi per dieną ir nepertraukiamo mokymosi laiku, kurį reglamentuoja Higienos norma.

16. Ugdymo savaitė yra 5 darbo dienų mokymosi periodas, cikliškai besikartojantis ugdymo procese.

17. Klasės dalykų turiniui įgyvendinti per skirtą ugdymo laiką ir pamokų skaičių rengiamas pamokų tvarkaraštis. Jame numatoma klasei skirtų pamokų organizavimo seka per dieną, savaitę. Mokyklos pamokų tvarkaraštis per mokslo metus kelis kartus pertvarkomas, atsižvelgiant į ugdymo procesui keliamus uždavinius.

18. Mokymosi veiksmingumui didinti pamokų tvarkaraštyje numatyta ne tik pavienes, bet ir dvi iš eilės viena po kitos to paties dalyko organizuojamas pamokas. Nepertraukiamo mokymosi laikas nustatomas vadovaujantis Higienos norma.

19. Mokykla užtikrina, kad per mokslo metus ugdymo procese būtų organizuojamas Bendruosiuose ugdymo planuose nustatytas pamokų skaičius. Pamokų, organizuojamų per savaitę, skaičius gali būti mažesnis ir (ar) didesnis, nei numatytas Bendruosiuose ugdymo planuose, tačiau metinių pamokų skaičius negali būti mažesnis.

20. Reguliuodama mokinių mokymosi krūvius:

20.1. mokykla vykdo mokinių mokymosi krūvio stebėseną, užtikrina, kad mokymosi krūvis atitiktų teisės aktų reikalavimus, ir priima sprendimus mokinių mokymosi krūviui reguliuoti, įtraukdama ir nuostatas dėl:

20.1.1. per dieną mokykloje organizuojamos ne daugiau kaip 7 pamokos;

20.1.2. organizuojant mokinių mokymosi krūvio bei mokiniams skiriamų namų darbų stebėseną ir kontrolę;

20.1.3. organizuojant mokytojų bendradarbiavimą sprendžiant mokinių mokymosi krūvio optimizavimo klausimus;

20.1.4. užtikrinant, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę, kontroliniai darbai nerašomi po ligos, atostogų ar šventinių dienų;

20.1.5. integruojant dalykų ugdymo turinį;

20.1.6. teikiant prioritetus ilgalaikių namų darbų skyrimui (suaugusiųjų 10 ir 11-12 besimokančių nuotoliniu būdu).

20.1.7. Mokiniams skiriant ilgalaikius namų darbus (projektiniai darbai, referatai, atvejo analizės, pateiktis, straipsniai, rašiniai, kūrybiniai darbai, ilgalaikių namų darbų temos ir atsiskaitymo periodai atsispindi dalyko ilgalaikiuose planuose (skiltyje „Pastabos“). Dalyko savaitinių pamokų ir ilgalaikių namų darbų santykis: 1 pam./sav. = 1 ilgalaikis namų darbas/ pusm. Analizuojama pasitarimuose vieną kartą per pusmetį, vykdoma pamokų stebėsena.

20. Namų darbai neužduodami atostogoms.

20. Teikiant mokymosi pagalbą:

20.1. ugdymo procese nuolat stebima mokinio daroma individuali pažanga ir pasiekimai. Mokiniui suteikiama savalaikė mokymosi pagalba, kad mokinys galėtų likviduoti mokymosi spragas, jų negilindamas, arba kad mokinys, turintis išskirtinių gabumų, galėtų pagerinti savo mokymosi pasiekimus;

20.2. jeigu kyla mokymosi sunkumų sudaromos sąlygas konsultuotis:

20.2.1. mokinių grupėje, sudarytoje iš tos pačios klasės ar skirtingų;

20.2.2. ne tik su mokančiu mokytoju, bet ir su kitu to paties dalyko mokytoju, mokančiu mokykloje;

20.2.3. intensyviai 2–3 kartus per savaitę trumpiau nei pamoka trunkančiose ir ilgesnės trukmės konsultacijose;

20.3. ilgalaikės konsultacijos, t. y. kurių trukmė lygi pamokos trukmei ir kurios teikiamos visus mokslo metus, įskaitomos į mokinio mokymosi krūvį. Trumpalaikės konsultacijos, trunkančios trumpiau nei pamoką arba trumpesnį laikotarpį (pvz., mėnesį, trimestrą ar semestrą), neįskaitomos į mokinio mokymosi krūvį.

21. Mokykla priėmė sprendimus mokymui diferencijuoti ir mokymuisi individualizuoti:

21.1. dėl mokinio individualaus ugdymo plano sudarymo, kuriamenumatoma, kaip mokymosi turinys pritaikomas mokiniui pagal jo mokymosi galias ir mokymosi poreikius, mokykla nustato plano formą ir turinio struktūrą. Individualaus ugdymo planas sudaromas mokiniui, kuris:

21.1.1. Mokosi pagal pradinio ugdymo suaugusiųjų programą;

21.1.2. mokosi pagal pagrindinio ugdymo suaugusiųjų programą;

21.1.3. mokosi pagal vidurinio ugdymo suaugusiųjų programą;

22.2. I-III gimnazijos klasėse laikinosios grupės sudaromos lietuvių (gimtosios) kalbos, užsienio (anglų) kalbos ir matematikos diferencijuotam mokymui. Grupės sudaromos pagal gebėjimus atsižvelgiant į konkretaus dalyko pusmečio (metų) įvertinimus.

22.2.1. laikinosios grupės sudaromos mokinių klasę mokymosi tikslais dalijant į mažesnes grupes, sujungiant paralelių ar gretimų klasių besimokančiuosius į laikinai sudarytą grupę (pvz., tik pamokai). Minimalus mokinių skaičius grupėje 5 mokiniai;

22.2.2. laikinosios grupės sudaromos:

22.2.2.1. doriniam ugdymui;

22.2.2.2. lietuvių kalbos mokymui;

22.2.2.3. matematikos mokymui:

22.2.2.4. informatikos, technologijų dalykams mokyti atsižvelgiant į darbo vietų kabinetuose skaičių, kurį nustato Higienos norma;

22.2.2.5. užsienio kalboms mokyti, jei klasėje mokosi ne mažiau kaip 20 mokinių pagal pradinio ugdymo programą, ne mažiau kaip 21 mokinys – pagal pagrindinio ir vidurinio ugdymo programas;

23. Konsultacijoms skiriama iki 15 procentų Bendrųjų ugdymo planų 78, 80, 93,104 punktuose nustatyto metinių arba savaitinių pamokų skaičiaus. Konsultacijos organizuojamos, įvairiais mokymo proceso organizavimo būdais. Joms organizuoti sudaromas tvarkaraštis.

**KETVIRTASIS SKIRSNIS**

**MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE**

24. Asmeniui, įgijusiam pradinį ar pagrindinį išsilavinimą arba baigusiam pagrindinio ugdymo programos pirmąją dalį ir nepasiekusiam patenkinamo pasiekimų lygmens dalyvaujant nacionaliniuose mokinių pasiekimų patikrinimuose ar pagrindinio ugdymo pasiekimų patikrinimuose (toliau šiame skirsnyje – Pasiekimų patikrinimas) (toliau šiame skirsnyje – Pasiekimų patikrinimas) ir nepasiekusiam vertinto dalyko patenkinamo pasiekimų lygmens, sudaromas individualių mokymosi pasiekimų gerinimo planas ir skiriama reikalinga mokymosi pagalba.

25. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygmens, reikalinga mokymosi pagalba skiriama kiekvienam dalykui atskirai.

26. Prieš pradėdamas teikti konsultacijas, mokytojas turi susipažinti su mokinių Pasiekimų patikrinimų rezultatais (ataskaita) ir, aptaręs mokymosi spragas su kiekvienu mokiniu, parengti kiekvieno mokinio individualių mokymosi pasiekimų gerinimo planą, kuriame numatytų bendrą konsultacijų skaičių, konsultacijų temas ir trukmę, įvardytų mokiniui būtinas atlikti užduotis, jų vertinimą.

27. Kiekvienam mokiniui sudaroma galimybė gauti ne mažiau kaip 20 konsultacijų. Konsultacijos gali būti vykdomos intensyviai, t. y. išdėstant jas per kelis mėnesius arba išdėstant jas tam tikru periodiškumu per visas ugdymo dienas. Konsultacijos teikiamos ne didesnėse kaip 5 mokinių grupėse. Mokinio praleistos konsultacijos nėra kompensuojamos.

28. Mokymosi pagalba teikiama:

28.1. integruojant į mokymo ir mokymosi procesą. Tokiu atveju mokymosi pagalbą mokiniui suteikia jį mokantis mokytojas, individualizuodamas mokymo(si) užduotis, taikydamas metodikas, atsižvelgdamas į mokinio mokymosi stilių bei jo gebėjimus;

28.2. mokiniams, nepasiekiantiems patenkinamo lygio 3-4 klasėse arba patenkinamo įvertinimo 7-10 klasėse, su dalyko mokytoju sudarant individualų pasiekimų gerinimo planą;

28.3. skiriamos ilgalaikės arba trumpalaikės konsultacijos:

28.2.1. mokiniams, kurie nepasiekia bendrojoje programoje numatyto patenkinamo lygio, mokytojo siūlymu sudaromos sąlygos išlyginti mokymosi spragas, skiriant privalomas trumpalaikes konsultacijas. Apie skirtas konsultacijas klasės kuratorius informuoja mokinius;

28.3.2. atsižvelgiant į nacionalinio pasiekimų patikrinimo rezultatus, pasiekimų rezulatus ir metinius įvertinimus 4-10 klasių mokiniams lietuvių kalbos ir matematikos mokymui yra skiriamos ilgalaikės konsultacijos, po vieną papildomą valandą iš valandų skirtų ugdymosi poreikiams tenkinti, sudarant dalykų laikinąsias grupes.

**PENKTASIS SKIRSNIS**

**UGDYMO PROCESO ORGANIZAVIMO YPATUMAI 2023-2024 MOKSLO METAIS**

29. 2023–2024 mokslo metais 3, 7 klasėse ir I, III gimnazijos klasėse įgyvendinamos Atnaujintos pradinio, pagrindinio ir vidurinio ugdymo bendrosios programos. Šioms programoms įgyvendinti skiriamas pamokų skaičius nurodytas Bendrųjų ugdymo planų šiuose punktuose: 78 punkte – 3 klasėms 80,81 punktuose – 7,9, ir I gimnazijos klasėms; 105 punkte – III gimnazijos klasėse.

30. Mokyklos vadovas organizuoja pasirengimą įgyvendinti Atnaujintas pradinio, pagrindinio ir vidurinio ugdymo bendrąsias programas ir koordinuoja jų įgyvendinimą.

31. Atnaujintų pradinio, pagrindinio ir vidurinio ugdymo bendrųjų programų įgyvendinimas grindžiamas viso mokyklos personalo dalyvavimu ir remiasi ciklišku planavimo, įgyvendinimo ir refleksijos principu.

32. Mokykla užtikrina ugdymo turinio perimamumą ir nuoseklumą tarp šiuo metu galiojančių pradinio, pagrindinio ugdymo ir vidurinio ugdymo bendrųjų programų ir Atnaujintų pradinio, pagrindinio ir vidurinio ugdymo bendrųjų programų, siekiant, kad mokinių mokymosi procese neliktų mokymosi spragų dėl bendrųjų programų kaitos.

33. Pradėdama įgyvendinti mokymosi turinį, mokykla supažindina mokinius su dalykų mokymosi turinio pasikeitimais, informuoja apie mokinių pasiekimų vertinimo kaitą.

34. Mokytojai, įvertinę dalyko mokymosi turinio pasikeitimus, ugdymo procese kompensuoja mokymosi turinio trūkstamas temas.

35. Pradinio, pagrindinio ugdymo bendrųjų programų dalykų mokymosi turinys pateikiamas, apimant 70 proc. Bendruosiuose ugdymo planuose dalykui numatytų metinių pamokų. Likusias pamokas mokytojas užpildo mokytojo pasirinktu mokymosi turiniu, skiria laiko mokinių žinioms ir gebėjimams įtvirtinti, bendrųjų programų skirtumams likviduoti, integruojamosioms pamokoms.

**ŠEŠTAS SKIRSNIS**

**SUAUGUSIŲJŲ PRADINIO, PAGRINDINIO IR VIDURINIO UGDYMO PROGRAMŲ ĮGYVENDINIMAS LAISVĖS ATĖMIMO VIETOSE**

36. Mokykla, vykdo įkalintų asmenų mokymą pagal suaugusiųjų pradinio ugdymo programą, vadovaujasi Bendrųjų ugdymo planų 6 priedo II skyriumi.

37. Suaugusiems įkalintiems asmenims, kuriems taikomi atskiro laikymo (izoliavimo) ir apsaugos reikalavimai pagal suaugusiųjų pagrindinio ir vidurinio ugdymo programą, mokyti skiriama iki 40 procentų Bendrųjų ugdymo planų 5 priedo punktuose nustatyto pamokų skaičiaus.

38. Vidurinio ugdymo programa įgyvendinama vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“.

39. Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas). Besimokantysis pagal suaugusiųjų vidurinio ugdymo programas III gimnazijos klasėje susidaro individualų ugdymo planą, kuriame numatomas mokymasis per ateinančius dvejus metus. Besimokantysis, sudarydamas individualų planą, vadovaujasi reikalavimais suaugusiųjų vidurinio ugdymo programai įgyvendinti, kurie nurodyti Bendrųjų ugdymo planų 6 priedo IV skyriuje.

40. Įkalintiems asmenims vietoje kai kurių bendrojo ugdymo dalykų programų ar jų dalies galima įskaityti užimtumo programas (ar jų dalį), kurias organizuoja laisvės atėmimo vieta. Mokiniams nepasirinkusiam fizinio ugdymo, menų ar technologijų dalykų, pamokos gali būti skiriamos pagal jo poreikius kitiems pasirinktiems dalykams mokytis. Mokinys, kuris mokosi pagal suaugusiųjų pagrindinio ugdymo programas, gali nesimokyti menų, fizinio ugdymo, technologijų.

Mokyklos ugdymo plane pateikiama:

1. Suaugusiųjų pradinio ugdymo programos įgyvendinimas (1 priedas);

2. Suaugusiųjų pagrindinio ugdymo programos įgyvendinimas (2 priedas);

3. Suaugusiųjų vidurinio ugdymo programos įgyvendinimas (3 priedas);

4. Individualus planas suaugusiųjų pradinio (8 priedas);

5. Individualus planas suaugusiųjų pagrindinio (4,5,6,7 priedas);

6. Individualus planas suaugusiųjų vidurinio (9,10,11 priedas);

10. Brandos darbo organizavimo tvarkos aprašas (13 priedas);

11. Mokyklos mokinių pažangos ir pasiekimų vertinimo tvarkos aprašas (12 priedas);

12. Mokyklos mokinių individualios pažangos stebėjimo, fiksavimo, analizavimo ir pagalbos mokiniui teikimo tvarkos aprašas (14 priedas);

13. Kaišiadorių suaugusiųjų mokyklos Pravieniškių skyrių darbo organizavimo tvarka ekstremalios situacijos metu (15 priedas).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_